Campo de' Fiori

Campo de' Fiori (Lore-eremua euskaraz) Erromako plaza bat da, Via dei Giubbonari eta Piazza della Cancelleria artean kokatua, Parione eta Regola Rionien arteko mugan. Bere giroa ospetsua da.https://web.archive.org/web/20240217124453/https://www.turismoroma.it/es/places/el-campo-de-las-flores-y-plaza-farnese

 Historia 
XV. mendera arte, plaza ez zen berez existitzen, eta haren ordez, soro landu batzuk zituen zelai loretsu bat zegoen; hortik datorkio izena. Tradizioaren arabera, plazaren izena Florarengandik dator; Flora Ponpeiok maitatutako emakumea zen eta bere antzokia gertu eraiki zuen. Plazak bere izena eman zion XV. mendean ere Via Florea izenaz ezaguna zen bide-ardatz luzeari, Sant'Angelo in Pescheria eliza eta Sant'Angelo zubia zubia lotzen zituena. Ibilbide horrek berak Via Mercatoria izena ere hartu zuen XV. mendean.Ridolfini, Cecilia Pericoli (1980). Guide rionali di Roma. Parione (II) (3. edizioa). Erroma: Fratelli Palombi Editori. Plaza 1456. urtean eraiki zen, Kalisto III.a Aita Santuak horrela eskatuta.https://www.disfrutaroma.com/campo-dei-fiori

 Heriotza zigorren lekua 
'Campo de' Fiori-n exekuzio handiak eta sokaz egindako zigorrak burutzen ziren. Esaterako, 1600ko otsailaren 17an, osteguna, heresia leporatu, bizirik erre zuten Giordano Bruno filosofo eta fraile dominikoa. 1876an unibertsitateko ikasleen batzorde bat eratu zen, filosofoaren oroigarri gisa, hil zen hesola zegoen tokian brontzezko monumentu bat egitea sustatzeko. Mundu osoko intelektual ugari atxiki zitzaizkion batzordeari, hala nola Walt Whitman, Ernest Renan, Victor Hugo, Silvio Spaventa eta Henrik Ibsen. Eliz munduaren etsaitasuna gorabehera, Giordano Brunoren monumentua, Ettore Ferrari eskultoreak egina, 1889ko ekainaren 9an inauguratu zen.Bucciantini, Massimo (2015). Campo dei fiori. Storia di un monumento maledetto. Turin: Einaudi. ISBN 978-8806217808.

 Merkatua 
1869tik merkatu bizia dago plazan. Azoka horren giro ezaguna 1943ko Campo de' fiori film ezagunean ageri zen, Anna Magnani eta Aldo Fabrizirekin aktore nagusiekin. Campo de' Fiori eliza ez dagoen Erromako plaza historiko bakarra da. Arratsalde eta gauetan, gazteek, bai italiarrek bai atzerritarrek, gustukoen duten tokietako bat bihurtu da, lokal eta pub asko baitaude bertan.

 Monumentuak 
 Farnese jauregia
 Spada jauregia
 Monte di Pietà jauregia
 Barracco museoa

 Iruditegia 

 Erreferentziak 

 Kanpo estekak 
 Bideoa Youtuben.
 :Campo de' Fioriren audiogida.

Kategoria:Erromako enparantzak
Kategoria:Heriotza zigorraren tokiak